google/wiki40b huggingface dataset:
Dalai lama

Dalai lama (tibet. ཏཱ་ལའི་བླ་མ་  = taa la'i bla ma) – Tibeto dvasinis ir politinis valdovas (1642–1959 m.), atstovaujantis Tibeto budizmo naujausią mokyklą – Gelug. Pavadinimas „dalai lama“ sudarytas iš mongoliško žodžio dalai, reiškiančio „jūra, vandenynas“ ir tibetietiško lama, reiškiančio „dvasinis mokytojas“.
Tikima, kad dalai lama – tai bodhisatvos Avalokitešvaros emanacija ir mirusio dalai lamos reinkarnacija (tulku). Pasak Gelug mokyklos, po mirties dalai lamos siela įsikūnijanti naujagimyje, kurį lamos atpažįsta pagal tradicinę sistemą identifikuodami 5–7 m. vaikus (naujuoju dalai lama parinktas vaikas pasižymi proto guvumu, geba atpažinti dalai lamai skirtus daiktus).
Nors pirmasis (1578 m.), save pradėjęs tituluotis kaip dalai lama buvo Sonamas Gjatso (1543–88 m.), tradicijos jis laikomas trečiuoju dalai lama, pirmus du jo pirmtakus titulavus po mirties. Sonamas Gjatso iš mongolų chano Altano, valdžiusio Tibetą, gavo tale garbės titulą. Altanas, remdamasis Gelug mokyklos persikūnijimų tikėjimu siekė save įtvirtinti kaip teisėtą chano Chubilajaus giminės tęsėją. Nuo V-ojo dalai lamos valdymo laikotarpio dalai lamos būstine tapo Potalos rūmai Lasoje. Taip buvo iki 1959 m., kai po nesėkmingo Tibeto sukilimo Tibeto dvasininkija buvo priversta pasitraukti į užsienį. Dabar dalai lamos būstinė yra Dharamšaloje (šiaurės Indija). Ten reziduoja Dalai lama XIV.
Tas keistas gyvenimas

Turinys

Po to, kai  valytojas Robertas Liujisas buvo atleistas iš darbo ir į jo vietą nupirktas robotas, jis įpykęs su ginklu įsiveržė į buvusio boso Nevilo kabinetą. Robertas tik norėjo atgauti savo darbą, tačiau per virtinę nesusipratimų jis pagrobė boso dukterį Seliną. Išlepusiai merginai tai pasirodė būsiantis linksmas nuotykis ir ji pati ėmė mokyti pagrobėją, kaip iš tėvo išpešti kuo daugiau pinigų, kuriuos jiedu paskui pasidalintų. Bėda ta, kad tėvas, žinodamas jog Robertas nieko nesugeba, nusprendė pasamdyti su smogikus – O‘Raili ir Džeksoną, - kąd šie perduotų pinigus, o paskui susidorotų su pagrobėju...
Ažudievis

Istorija

1608 m. pašventinta pirmoji katalikų bažnyčia. Rusijos imperijos metais priklausė Švenčionių apskrities Jūravo valsčiui. 1850 m. caro valdžia uždarė čia veikusį karmelitų vienuolyną, 1865 m. ir bažnyčią. Kaimą valdė grafai Grabovskiai. Per Pirmąjį pasaulinį karą Ažudievis buvo sugriautas. Po karo kunigas M. Bugenis pastatydino Viešpaties Jėzaus Atsimainymo bažnyčią. Pagal 1920 m. Lietuvos ir Rusijos taikos sutartį Ažudievis turėjo priklausyti Lietuvai, tačiau 1920 m. jį užvaldė Lenkija, priklausė Pastovių apskričiai ir valsčiui. 1939 m. priskirtas Baltarusijos TSR.

Lietuviai

Ažudievio parapija buvo ištisinio lietuvių kalbos arealo rytiniame pakraštyje, ištįsusi į pietus Medilos upės vakariniu pakraščiu. Šia upe ėjo lietuvių ir baltarusių etnolingvistinė riba. Parapijos pietrytinėje dalyje buvo baltarusių kaimų. Lietuvių ir baltarusių riba išliko iki XIX a. vidurio. Tada lietuviškai kalbėjo apie 70 % parapijos žmonių. XIX a. antroje pusėje parapija toliau baltarusėjo. Lietuvių slavėjimas tęsėsi Lenkijos orkestruose.
Mustenių akmuo

Mustenių akmuo – vienas stambiausių riedulių Elektrėnų savivaldybėje, saugomas geologinis gamtos paveldo objektas Mustenių kaime (Pastrėvio sen.), Elektrėnų marių pietrytiniame gale. Akmuo slūgso ant kalnelio įsikūrusiose veikiančiose kaimo kapinėse, šiaurės vakariniame tvoros kampe. Apylinkių kraštovaizdis banguotas, atviras, akmuo pastebimas iš tolo, vykstant keliu  4710  Elektrėnai–Pastrėvys–Strėvininkai . Pastatyta informacinė rodyklė. Kaime taip pat saugomas Mustenių pilkapynas.
Akmuo yra saugomas remiantis Elektrėnų savivaldybės tarybos 2013 m. vasario 13 d. sprendimu Nr. TS-26, siekiant išsaugoti įspūdingų matmenų riedulį.
Karađorđe stadionas

Istorija

Stadionas prieš tai vadintas Vojvodinos stadionas (serb. Стадион Војводине) arba Miesto stadionas (serb. Градски стадион). 2007 m. buvo pervadintas į Karađorđe stadionas.
Daugiausiai žiūrovų buvo susirinkę per 1967 m. kovo 1 d. vykusias UEFA čempionų taurės 1966–1967 m. sezono ketvirtfinalio rungtynes tarp Vojvodina ir Celtic FC klubų. Tuomet rungtynes stebėjo 30 000 sirgalių.
Dainai

Pavadinimas ir vieta

Rajono pavadinimas kilęs nuo Dainos kaimo, žinomo nuo XVII a. Antrojo pasaulinio karo metais „aukštuma 134" ne kartą buvo puolama rusų ir vokiečių kariuomenių, todėl beveik visas kaimas buvo sudegintas.
Po karo kaimo laukuose įkurtas Šiaulių civilinis aerodromas, o kolūkis įkūrė gatvinio tipo gyvenvietę, kuri 1978–1981 m. buvo nugriauta. 1959 m. prie Tilžės kelio pastatytas televizijos bokštas, 1966 m. pradėta statyti karinės elektronikos gamykla „Nuklonas“. Į ją už kaimo nutiesta gatvė, o kaimas įjungtas į miesto administracines ribas.

Susisiekimas

Susisiekimas su kitais Šiaulių miesto rajonais itin geras. Prie Šiaulių universiteto socialinių mokslų fakulteto (buvusio „Nuklono“) yra Dainų žiedas, kuriame stoja 6-ojo, 12-ojo ir 13-ojo maršrutų autobusai. Be šios galinės stotelės esti 13 viešojo transporto sustojimo vietų. Pro Dainų mikrorajoną pravažiuoja dar ir 2-ojo, 9, 10, 11, 14, 17, 19, 21, 22, 23, 24 bei 29-ojo autobusai.

Mikrorajonas

1975 m. pradėtas projektuoti Dainų gyvenamasis rajonas (architektai A. Kuosa ir V. Naujikas), jame 1977 m. iškilo pirmasis daugiabutis stambiaplokštis gyvenamasis namas. Mikrorajono statyba pagal projektą nebuvo baigta, liko nepastatyti Moksleivių rūmai, parduotuvė ir keli gyvenamieji namai.
Katja Schuurman

Šeima

2006-15 m. Katja buvo ištekėjusi už aktoriaus Thijs Römer, su kuriuo 2010 m. susilaukė dukters.
Irena Rudzinskienė

Biografija

Mokėsi 1939-1943 m. Šiauliuose, šv. Širdies seserų kongregacijos mokykloje, 1943-1944 m. Šiaulių mergaičių gimnazijoje, 1944-1951 m. Panevėžio mergaičių gimnazijoje. 1961 m. baigė Lietuvos lengvosios pramonės technikumą. Dirbo Šiaulių „Elnio“ kombinate, Odos galanterijos fabrike ir „Ventos“ baldų gamybiniame susivienijime.
Dirbdamama pramonės įmonėse, 1978 m. įsijungė į kraštotyros veiklą. 1987-1990 m. vadovavo baldininkų kraštotyros grupei „Jovaras“. Parengė per 350 kraštotyros darbų, iš kurių per 50 eksponuoti respublikinėse parodose, pelnė laureato vardus, apdovanoti diplomais, padėkos raštais. Parašė pramonės įmonių metraščių, išnykusių kaimų, šeimų istorijų, sudarė genealoginių medžių. Surengė personalines kraštotyros darbų parodas 1985, 1988, 1995, 1998, 1999, 2002, 2003, 2005 m., „Šaltinis prie kelio“ 2007 m., „Povilo Višinskio vaikščiotais takais“ 2010 m. Jos parengti darbai saugomi respublikinėje kraštotyros darbų saugykloje, muziejuose, bibliotekose, mokyklose. Parengė ir išleido savo kraštotyros darbų parodų katalogus (1995, 1999, 2003 m.). Dalyvavo respublikinėse kraštotyros, „Versmės “ leidyklos ekspedicijose: Žeimelis, 2003 m., Gruzdžiai, 2004 m.
Lietuvos kraštotyros draugijos narė, 1995 m. garbės kraštotyrininkė.
Sterlitamakas

Istorija

Įkurtas 1766 m. kaip Стерлитамакский Ям pašto stotis. 1781 m. gavo miesto teises. 1919–1922 m. buvo Baškirijos ATSR sostinė.
Naujieji Verkiai

Geografija

Naujieji Verkiai šiaurėje ribojasi su Krempliais, rytuose ir pietuose su Staviškėmis („Verkių“ sodais), iš vakarų supa Verkių miškas. Pro Naujuosius Verkius giliu slėniu teka Turniškių upelis, kiek tolėliau šiaurėje įtekantis į Riešę. Telkšo Naujųjų Verkių ežeras, yra keletas apleistų tvenkinių.
Naujieji Verkiai patenka į Verkių regioninį parką.

Istorija

1836 m. buvo įkurtas Naujųjų Verkių popieriaus fabrikas (1847 m. jame dirbo 43 darbininkai). 1850 ir 1912 m. fabrikas smarkiai nukentėjo nuo gaisrų. 1905 ir 1914 m. fabriko darbininkai rengė streikus prieš carinę valdžią. Lenkų okupacijos metais jis dirbo su pertrūkiais, o II pasaulinio karo metu vokiečiai dalį įrangos išsivežė. 1953 m. fabrikas restauruotas.
Naujieji Verkiai 1969 m. prijungti prie Vilniaus.

Susisiekimas

Naujuosius Verkius aptarnauja 35 ir 65 maršrutų autobusai (Vaikų darželio, Naujųjų Verkių st.).
Thorong La

Thorong La (nep. थोरोङला  = Thoroṅlā) – kalnų perėja Himalajuose, vidurio Nepale, Mustango krašte, 5416 m aukštyje. Jungia Manango slėnį su Muktinatho šventykla ir Ranipauvos kaimu. Perėja eina Anapurnos masyvo šlaitu ir yra aukščiausia vieta Anapurnos trasoje. Dėl didelio aukščio nesiaklimatizavę keliautojai šioje perėjoje gali patirti aukštikalnių negalavimą. Žiemą perėja pavojinga dėl nuošliaužų, gilaus sniego ir didelių šalčių, o spalį ir lapkritį pučia stiprūs vėjai.
Protonų sinchrotrono stiprintuvas

Protonų sinchrotrono stiprintuvas (angl. Proton Synchrotron Booster arba SPB) – CERN laboratorijos žiedinis dalelių greitintuvas (sinchrotronas), pastatytas 1972 m. Tai pirmasis ir mažiausias žiedinis greitintuvas Didžiojo hadronų priešpriešinių srautų greitintuvo komplekse. PSB gauna 50 MeV energijos protonus iš tiesinio greitintuvo Linac2, pagreitina juos iki 1,4 GeV energijos ir perduoda Protonų sinchrotronui. Sunkiuosius jonus gauna iš tiesinio greitintuvo Linac3.
Protonų sinchrotrono stiprintuvas susideda iš keturių vienodų žiedų, sumontuotų vienas virš kito.

Istorija

1968 m. buvo įkurtas SI (Sinchrotron Injector) skyrius, priklausęs PS departamentui. SI skyrius buvo įpareigotas sukurti ir pastatyti Protonų sinchrotrono stiprintuvą, kad būtų padidinta į Protonų sinchrotroną injektuojamų dalelių energija. 1972 m. pastatytas PSB galėjo įgreitinti protonus iki 800 MeV energijos. 1973 m. SI skyrius buvo panaikintas, o jo grupės įtrauktos į MPS skyrių (Machine Proton Synchrotron Division). 1987 m. buvo pradėti tyrimai dėl dalelių greitinimo iki 1 GeV, siekiant kokybiškesnės antiprotonų produkcijos. Iki tokios energijos PSB protonus greitino nuo 1989 m.
Justinas Šatkauskas

Biografija

Lietuvos krikščionių demokratų partijos narys. 1995 m. Palangos savivaldybės tarybos narys, 1995 m. kovo – gegužės mėn. Palangos savivaldybės meras.
Česlovas Kontrimas

Česlovas Kontrimas (1902 m. gegužės 27 d. Dapšiai, Židikų valsčius – 1989 m. gegužės 27 d. Vilnius, palaidotas Antakalnio kapinėse) – Lietuvos tapytojas akvarelininkas, grafikas.

Biografija

Mokėsi Liepojos gimnazijoje. Po Pirmojo pasaulinio karo grįžo į Dapšius ir vaikus mokė rašto bei piešimo. 1919 m. Lietuvos kariuomenės savanoris, dalyvavo kovose su bermontininkais. 1921 m. mokėsi Telšių gimnazijoje, artimai bendravo su filosofu ir rašytoju Vydūnu, parengė jo dramos spektaklio scenovaizdį. 1922–1929 m. mokėsi Kauno meno mokykloje, mokytojai Adomas Galdikas, Kajetonas Sklėrius.
1923–1945 m. mokytojavo Kauno, Pasvalio, Mažeikių, Telšių mokyklose, 1946–1977 m. Kauno meno mokykloje. 1946 m. Kauno „Dailės“ kombinato direktoriaus pavaduotojas. Dalyvavo Nepriklausomųjų dailininkų draugijos veikloje.
Mokiniai: Vytautas Kazimieras Jonynas, Augustinas Savickas, Jonas Švažas, Bronė Jokūbonienė ir kiti.

Kūryba

Sukūrė apie 2000 akvarelių, daugiausia peizažų („Miško vienkiemis“, „Gotika prie Nemuno“, abu 1968 m.), natiurmortų, teminių kompozicijų, portretų, apie 400 ekslibrisų. Kūriniams būdinga dekoratyvumas, lyrinė nuotaika, poetinė gamtos motyvų traktuotė. Nuo 1930 m. dalyvavo parodose, individualios parodos surengtos Kaune 1939 m., 1972 m., 1977 m., 1982 m., Vilniuje – 1962 m., Šiauliuose – 1982 m. Apipavidalino Telšių Žemaitės dramos teatro spektaklių.
Birutė Gudelionytė-Abromavičienė

Biografija

Baigusi Liškiavos vidurinę mokyklą, 1962–1966 m. choro dirigavimo mokėsi Vilniaus J. Tallat-Kelpšos muzikos technikume (dėst. M. Čekuolienė). 1966–1971 m. choro dirigavimo studijas tęsė LSSR konservatorijoje (vyr. dėst. A. Jurgučio ir doc. Nadeždos Kazakauskienės klasės).
Nuo 1971 m. rudens Panevėžio J. Švedo pedagoginės muzikos mokyklos (konservatorijos) choro dirigavimo ir kitų disciplinų dėstytoja, 1974–1977 m. ir 1992–1994 m. moksleivių choro studijos chormeisterė, išugdė būrį jaunųjų chorvedžių. 1973–1975 m. Panevėžio rajono Vykdomojo komiteto mišriojo choro vadovė ir chormeisterė. 1984–1990 m. Panevėžio autokompresorių gamyklos mišriojo choro chormeisterė. Pedagogė dirigavo 1975 m. Panevėžio rajono dainų šventėje, buvo Panevėžio miesto meno mėgėjų apžiūrų vertinimo komisijų narė.
Finansų vadyba

Finansų vadyba (angl. Financial management) – vadybos sritis.
Jue (karalystė)

Istorija

Jue valstybingumas rėmėsi sena ir išvystyta krašto kultūra Jangdzės upės žemupyje, kurios ištakos siekia neolitinės Hemudu kultūros (V tūkst. pr. m. e.) laikus. Vietos gyventojai kalbėjo neidentifikuota kalba, ir kinai juos laikė kultūriškai giminingais kitoms piečiau gyvenusioms etninėms grupėms: vietams (kurias irgi įvardijo tuo pačiu rašmeniu). negausūs lingvistiniai duomenys leidžia kai kuriems mokslininkams kelti hipotezę apie Jue gyventojų austroazietiškumą (Norman ir Mei, 1976).
Tuometiniuose kinų šaltiniuose apie šią valstybę randama bene mažiausiai duomenų iš visų Kinijos valstybių. Net Sima Cianis savo „Istoriko užrašuose“ jai skiria labai mažai dėmesio, paminėdamas, jog valdančioji dinastija kildinama iš imperatoriaus Ju. Kitas traktatas „Guoju“ (kin. 国语, pinyin: Gúo yǔ) mini, kad valstybės valdovų pavardė buvo Mi. Daugiau apie valstybės kilmę ir ankstyvąją istoriją nežinoma.
V a. pr. m. e. Jue intensyviai kovojo su savo šiaurine kaimyne U. Mirus Jue valdovui Junčanui, U karalius Heliujus užpuolė karalystę. 496 m. pr. m. e. Jue karalius Goudzianas atmušė priešo armiją ir net nužudė Heliujų. Šio sūnus Fučajus 494 m. pr. m. e. keršydamas už tėvo mirtį dar kartą puolė Jue. Po skausmingo pralaimėjimo Goudzianas turėjo pripažinti U karalystės valdžią, tačiau išlaikė savo pozicijas.
482 m. pr. m. e., pasinaudodamas palankia situacija, Goudzianas jis nusiaubė U, o 482 m. pr. m. e. ją galutinai nukariavo. Taip jis padarė Jue viena galingiausių Kinijos karalysčių: tuo metu ji valdė dideles teritorijas Jangdzės baseino žemupyje. Jos sostine padaryta senoji U karalystės sostinė U (dab. Sudžou). Karalystė garsėjo puikiais metalo dirbiniais, ypač kardais. Viena žymiausių jos artefaktų yra taip vadinamas Goudziano kardas. Karalystėje buvo rašoma kiniškais rašmenimis, tačiau naudotas labai savitas jų stilius – vadinamieji pukščių rašmenys.
IV a. pr. m. e. labai sustiprėjo Jue kaimynės šiaurėje (Či) ir vakaruose (Ču). 334 m. pr. m. e. Ču karalius Venvangas užmušė karalių Udzianą ir nukariavo Jue.

Palikimas

Manoma, kad dalis Jue gyventojų migravo toliau į pietus. Jie tapo vadinami rytiniais ou ir įkūrė savo valstybę. Istorija teigia, kad Jue karališkoji giminė nuo persekiojimo pabėgo į dab. Fudziano provinciją, kur vietos genčių tarpe įkūrė Minvieto karalystę.
Vėliau istorijoje Jue teritorijose ne kartą buvo sukurtos karalystės, pavadintos Jue. Žymiausia jų buvo Ujue (907–978).
Rosario Flores

Rosario Flores (gimusi 1963 m. lapkričio 4 d.) yra garsi ispanų dainininkė ir aktorė, pelniusi du Lotynų Grammy apdovanojimus.
Rosario gimė Madride (Ispanija), garsios ispanų dainininkės, šokėjos ir aktorės Lola Flores ir žymaus ispanų dainininko ir flamenko bei rumbos muzikos gitaristo Antonio González šeimoje. Ji yra taip pat žymios ispanų dainininkės ir aktorės Lolita Flores ir dainininko, dainų autoriaus Antonio Flores sesuo.
Pirmosios dukters Rosario Flores susilaukė kartu su savo buvusiuoju draugu Carlos Orellana. 2006 m. sausio 21 d. per močiutės, Lola Flores gimtadienį, gimė dainininkės ir aktorės sūnus Pedro Antonio, kurio ji susilaukė nuo savo gyvenimo partnerio Pedro Lazaga, su kuriuo susipažino 2001 m., besifilmuodama garsiojoje Pedro Almodovar kino juostoje „Hable con ella“ („Pasikalbėk su ja“).
Chokimas

Chokimas (rus. хоким) − vietinės savivaldos administracijos vadovas Uzbekistane.

Išrinkimo ir paskyrimo tvarka

Srities ar Taškento miesto chokimą į pareigas skiria ir iš jų atleidžia Uzbekijos respublikos prezidentas, patvirtina atitinkama srities ar Taškento miesto Liaudies deputatų taryba.
Rajono ar miesto chokimą į pareigas skiria ar iš jų atleidžia srities chokimas, o tai patvirtina atitinkama Liaudies deputatų taryba.
Srities, rajono ar miesto chokimas parenkamas iš atitinkamos Liaudies deputatų tarybos narių. Miesto rajono ar rajoninio pavaldumo miesto chokimus į pareigas skiria ir iš jų atleidžia atitinkamo miesto ar rajono chokimas, o tvirtina miesto ar rajono liaudies deputatų taryba.
Miestuose, kurie yra rajonų centrai, srities chokimas gali miesto chokimą padaryti pavaldžiu rajono chokimui ir sudaryti vieningus valdymo organus. Toks rajono valdžios pertvarkymas turi būti vėliau patvirtinamas srities Liaudies deputatų tarybos.
Liaudies deputatų tarybų ir chokimų kadencijų trukmė − 5 metai.
Canis edwardii

Taksonomija

Edvardo vilkams pavadinimą Canis edwardii 1942 m. suteikė Gazin.
Keli specialistai teigia, kad ši rūšis yra pilkojo vilko (Canis lupus) sinonimas – taip manė B. Kurten (1974 m.) ir B. Kurten su E. Anderson (1980 m.). Dabar rūšis Edvardo vilkas laikoma validžia.

Morfologija

Tiriant Edvardo vilkų fosilijas buvo įvertintos dviejų individų kūno masės – vienas svėrė 35 kg, kitas – 31 kg.
Jurijus Kurdiumovas

Biografija

Gimė 1859 m. balandžio 23 d. Tauragėje. Nuo 1879 m. rašė apie muziką tokiuose laikraščiuose kaip Vilniaus žinios, Peterburgo Listok ir Maskvos Vedomosti. 1884 m. įstojo į Sankt Peterburgo konservatorijos kompozicijos klasę. 1888 m. baigė mokslus, o 1892 m. pradėjo dėstyti Sankt Peterburgo muzikos mokykloje. Parašė kelis darbus apie muzikos mokslus bei sukūrė kelis kūrinius styginiam kvartetui, pianinui, fortepijonui bei operai. 1919-1922 m. gyveno Simbirske, vėliau grįžo gyventi į Maskvą, kur ir mirė 1936 m. spalio 2 dieną.
FC Gütersloh 2000

Istorjia

Klubas buvo įkurtas 1978 metais kaip FC Gütersloh, susijungus Sport Verein Arminia ir Deutsche Jugendkraft Gütersloh klubams. 1999 m. klubui buvo paskelbtas bankrotas už nesumokėtas skolas. 2000 metais klubas perorganizuotas į FC Gütersloh 2000.
Lietuvos Respublikos finansų ministerija

Pavaldžios institucijos

Prie Finansų ministerijos veikia Muitinės departamentas, Valstybinė mokesčių inspekcija, Valstybės dokumentų technologinės apsaugos tarnyba, Mokymo centras, be to, Finansų ministerijos reguliavimo sričiai priskirta UAB „Būsto paskolų draudimas“, VĮ Lietuvos Respublikos audito, apskaitos ir turto vertinimo institutas, VĮ Centrinė projektų valdymo agentūra, VĮ Lietuvos prabavimo rūmai, VĮ Indėlių ir investicijų draudimas, AB Turto bankas, VĮ Lietuvos Respublikos apskaitos institutas.

Vadovybė

LR FM vadovas – LR finansų ministras Rimantas Šadžius, finansų viceministrai – Edmundas Žilevičius, Vytautas Galvonas, Aloyzas Vitkauskas, Algimantas Rimkūnas.
Kiti buvę garsesni ministrai – Europos Komisijos nariai (ES komisarai) Algirdas Šemeta, Dalia Grybauskaitė ir kiti.
Arūnas Mičiulis

Biografija

1993 m. Lietuvos socialdemokratų partijos Vilkaviškio rajono skyriaus narys.
1995–1997 m. Vilkaviškio rajono savivaldybės tarybos narys.
Mosina

Istorija

1247 m. Mosina pirmą kartą paminėtas rašytiniuose šaltiniuose. 1302 m. gyvenvietei suteiktos miesto teisės. 1848 m. gegužės 3 d. miestas tapo Mosinos Respublikos sostine (iki gegužės 6 d.). Jakub Krauthofer-Krotowski Tautų pavasario laiko vykusio 1848 m. Didžiosios Lenkijos sukilimo proklamavo mieste nepriklausomą Lenkijos Respubliką. 1939 m. spalio 20 d. vokiečių kareiviai įvykdė 15 valsčiaus gyventojų egzekuciją.
Haplologija

Haplologija (gr. ἁπλοῦς 'paprastas, nesudėtingas; grynas' + λόγος 'žodis, kalba') – kalbos reiškinys, kai išnyksta vienas iš dviejų vienodų ar fonetiškai panašių skiemenų.

Reiškinį XX a. aprašė amerikietis kalbininkas Morisas Blumfyldas (Maurice Bloomfield).
Pvz.: mokslo pavadinimas mineralogija turėtų vadintis mineralologija, bet dėl haplologijos yra supaprastėjęs.

Beje, pats terminas haplologija dėl haplologijos turėtų sutrumpėti iki haplogija.

Lietuvių kalba

Plačiai vartojamas terminas tinklapis, nors haplologijos nepaveikta forma, laikoma taisyklinga, yra tinklalapis.
Vladas Kalvaitis

Biografija

1936–1942 m. mokėsi Radviliškio pradžios mokykloje, 1942–1948 m. – Radviliškio gimnazijoje.
1948 m. už dalyvavimą pogrindinėje veikloje buvo suimtas. Bausmės laikotarpį praleido Komijos ASSR lageriuose, Intoje. Vėliau buvo ištremtas į Irkutsko sritį. Ten 1964 m. baigė studijas vietinio universiteto Istorijos ir filologijos fakultete, įgijo filologo, rusų kalbos mokytojo diplomą.
1966 m. grįžo į Lietuvą. Dirbo Vėliučionių specialiojoje profesinės technikos mokykloje, Tytuvėnų žemės ūkio technikume, Kelmės r. neakivaizdinėje vidurinėje mokykloje, Tytuvėnų vidurinėje mokykloje.
Gyveno Tytuvėnuose su dukros šeima.
Puntarenasas

Istorija

1524 m. netoli Tarkoleso upės žiočių įkurta Villa de Bruselas gyvenvietė, bet vėliau ji išnyko. XIX a. pusiasalyje pradėjo kurtis gyvenvietė, 1845 m. įrengtas uostas, o Puntarenasas įkurtas oficialiai 1858 m. Vėliau uostas perkeltas į patogesnę vietą Kalderoje.
Šilėnai (Biržai)

Aplinkinės gyvenvietės

Anmėmelė – 3,8 km
Pauperiai – 0,8 km
Drabūnai – 1,9 km
Irbėnai – 3,8 km
Purviškiai II – 4 km
Dvargaliai – 1.2 km
Butautai (Biržai) – 0,8 km
PAČERIAUKŠTĖ – 4,5 km
Juostaviečiai – 1,2 km
BIRŽAI – 15 km
Pūčkorių kapinynas

Kapinynas

Įrengtas bevardžio upelio dešiniajame krante, slėnio pakilumoje. Saugoma teritorija stačiakampio plano, pailga šiaurės rytų – pietvakarių kryptimi, 85 m ilgio ir 50 m pločio, dirvonuojanti, lygiu paviršiumi. Šiaurės rytiniu jos pakraščiu praeina lauko kelias.
Teritorijos plotas – 4008 m².
0,45 km į pietvakarius yra Pūčkorių II piliakalnis, 1,3 km į pietryčius – Pūčkorių III piliakalnis.

Istorija

Kapinynas detaliau netyrinėtas, preliminariai datuojamas I tūkst. – II tūkst. pradžia. 
Į Lietuvos Respublikos kultūros vertybių registrą įrašytas 1993 m.
Vaikų Eurovizijos dainų konkursas 2013

Formatas

Vaikų Eurovizijos iniciatyvinės grupės vykdantysis vadovas Vladislav Yakovlev paskelbė, kad bus keletas pakeitimų. Konkursas nebeskirs daugiausiai dėmesio laimėtojų sąrašui, prizais taip pat bus apdovanoti ir atlikėjai už tris geriausias dainas. 2013 m. spalio 7 d. buvo paskelbta, kad vykdantysis vadovas sugebėjo išlaikyti dvylikos šalių dalyvavimą Kijeve vyksiančiame konkurse. Buvo paskelbti dvylikos dalyvaujančių šalių atstovai. Europos transliuotojų sąjunga teigė, kad trylikta šalis bus paskelbta 2013 m. spalio 29 d. Ja turėjo būti Kipras, bet šalis paskutinę minutę nutarė pasitraukti.

Radijo transliacija

Oficiali Vaikų Eurovizijos „Twitter“ paskyra spalio 9 d. atskleidė, kad konkursas planuojamas transliuoti internetu ir per nacionalinius transliuotojus. 2013 m. lapkričio 21 d. paskelbta, kad 98.8 Castle FM tiesiogiai transliuos konkursą Škotijoje. Radio Ukraine International taip pat tiesiogiai transliavo šį renginį.
Ikast FS

Istorija

1999 m. stipriausi klubo žaidėjai perėjo į FC Midtjylland klubą, kuris suformuotas iš Ikast FS ir Fremad Herning klubų žaidėjų.
Ertikis

Ertikis, taip pat ertikas, artykė  – paaukštinta pastogė su vertikaliomis sienelėmis, kurių aukštis siekia 0,5–1,5 m, be to, sienelės gali būti išsikišusios. Dažnai ertikio šoninėse sienelėse įrenginėti langeliai, ūkiniuose pastatuose – ir angos. Trobų ertikių vertikali apkala dažnai puošta dekoratyviais pjaustiniais. Būna mediniuose, mūriniuose, moliniuose ūkininkų gyvenamuosiuose namuose, svirnuose, tvartuose, tame tarpe ir kai kurių dvarų svirnuose, oficinose.

Istorija

Daugiausia ertikių įrenginėta XIX a. pabaigoje – XX a. pradžioje Mažojoje Lietuvoje. XX a. pradžioje namai su pastogės paaukštinimu plito Suvalkijoje. Vakarų Suvalkijos ir Mažosios Lietuvos ūkio pastatai dažnai buvo statomi su išsikišusiu ertikiu. Tokiose pastogėse laikytas šienas gyvuliams. Per jose įrengtas dureles buvo patogu paimti šieną užlipus kopėčiomis.